**ΑΤΡΟΜΗΤΟΣ - ΝΕΑ ΙΩΝΙΑ  0 - 1**

Η Κυριακή 11/03/2012  έμελλε να είναι η μεγαλύτερη μέρα για την ιστορία της ακαδημίας

του συλλόγου μας , καθώς η ομάδα  ΝΕΩΝ  επικράτησε με 1-0  του  ΑΤΡΟΜΗΤΟΥ

στον τελικό του πρωταθλήματος. Ο αγώνας έγινε στο γήπεδο Σωτ. Αγγελόπουλος και

ξεκίνησε στις 18:30 . To χρυσό γκολ πέτυχε ο Κώστας  Βουτσίνος στο 33ο λεπτό  όταν

σε γρήγορη αντεπίθεση της ομάδας μας ο ίδιος βρήκε με σέντρα ακριβείας τον Γιώτη ο

οποίος κινούμενος από αριστερά έφτασε μέχρι την γραμμή του άουτ, από εκεί αφού  χό-

ρεψε στην κυριολεξία τον αντίπαλο αμυντικό έβγαλε διαγώνια πάσα και ο επερχόμενος

Βουτσίνος με δεξί πλασέ έστειλε την μπάλλα στη δεξιά γωνία του τερματοφύλακα του

ΑΤΡΟΜΗΤΟΥ.  Το παιχνίδι είχε αυτή την άγρια ομορφιά που  πρέπει να έχουν όλοι  οι

τελικοί  ήταν γρήγορο , δυνατό και  με  ρευστό αποτέλεσμα, κάτι που κράτησε σε αγωνία

όλους όσους το παρακολούθησαν .Η ομάδα μας  είχε δύο  ακόμη ευκαιρίες να πετύχει

γκολ με μαγαλύτερη αυτή του  Κ . Βογατσά, όταν αφού ξεμαρκαρίστηκε όμορφα δύο

μέτρα  μέσα στη μεγάλη περιοχή το δυνατό σουτ που  έκανε πήγε πάνω στον αντίπαλο

τερματοφύλακα . Ο Ατρόμητος  με τη σειρά του είχε δύο τρεις καλές ευκαιρίες να φέρει

το παιχνίδι στα ίσα, αλλά βρήκε κάτω από τα δοκάρια έναν εξαιρετικό  Μάριο Κόκκινο

που τους στέρησε όποια ελπίδα είχαν στο όνειρο.

     Άριστη η διαιτησία του κ. Περράκη και των βοηθών του κ. Σωμαρακάκη κ. Σταύρο-

γλου  καθώς και άψογη  η διοργάνωση του τελικού  από την ΕΠΣΑ.

     Ο προπονητής της ομάδας Γιώργος Ντούσκος πανευτυχής  μετά το παιχνίδι δήλωσε

"Είναι η δικαίωση των κόπων μιας ολόκληρης χρονιάς, το παιχνίδι  ήταν πολύ δύσκολο

λόγω της ιδιαιτερότητάς του, αφού ήταν ένας τελικός που συμμετείχαν οι δύο καλύτερες

ομάδες . Ακολουθήσαμε ορθή τακτική, φανήκαμε ιδιαίτερα ψύχραιμοι στην πίεση των

αντιπάλων  και κρατήσαμε το αποτέλεσμα μέχρι τη λήξη .Είμαι περήφανος γι αυτά τα

παιδιά που δίκαια κατέκτησαν τον τίτλο."

     Πανευτυχής και ο  Διευθυντής Ακαδημιών Σπύρος Σολωμός  δήλωσε  " Ήταν μια

πραγματική γιορτή του ποδοσφαίρου , θέλω να δώσω συχαρητήρια στην ΕΠΣΑ για την

διοργάνωση , στους διαιτητές για την άψογη διαιτησία τους, στην ομάδα του Ατρομήτου

για το αθλητικό τους πνεύμα  και το καθαρό παιχνίδι που έπαιξαν , στους γονείς που το

παρακολούθησαν και χειροκρότησαν όλα τα παιδιά και τέλος θέλω  να συγχαρώ τον

προπονητή  και τους παίκτες μας  για τη μεγάλη  βραδιά που μας χάρισαν."

       Γιά τον Ατρόμητο που είχε προπονητή τον κ. Κανέλλο αγωνίστηκαν οι :

Κουμής (77' Ζωντός),Τσινιστίδης,Αδαμόπουλος,Δημητρίου,Μπακολέας (62' Χαλκιάς),

Βλάχος,Μανιαδάκης,Πατατανές (46' Συμεωνίδης),Ζώγκος (77' Πιτέλης),Τσαρκάνι και

Μουρίκης .

     Για την Νέα Ιωνία αγωνίστηκαν οι : Kόκκινος , Ρόκος , Χάρμπαλης , Παυλόπουλος ,

Μότσικας , Χρούσης , Γιώτης (53' Πατρινός), Γεωργόπουλος , Βουτσίνος (63' θεοδωρό-

πουλος) , Βογατσάς Κ.(74' Ψύχος) , Βογατσάς Β.(78' Γουλετάς). στην αποστολή  ήταν

ακόμη και οι : Μπούντος , Στρουγγάρης και Γεραγωτέλης.